ঘূর্ণিঝড় ‌‌‌‘বায়ুর’ আঘাত হানতেই ৬ জনের মৃত্যু
শতাধিক ট্রেন বাতিল
প্রকাশিত: ১৩ জুন ২০১৯, বৃহস্পতিবার ১২:৩৪ পিএম | আপডেট: ১৩ জুন ২০১৯, বৃহস্পতিবার ১২:৩৪ পিএম
ঢাকা: ভারতের গুজরাট উপকূলের দিকে ঘণ্টায় ১৭০ বেগে ধেয়ে আসছে ঘূর্ণিঝড় ‘বায়ু’। এই ঝড়ের প্রভাবে ইতিমধ্যে রাজ্যের বিভিন্ন স্থানে ছয়জন মারা গেছে। ঝড়ের মোকাবেলায় ব্যাপক প্রস্তুতি নিয়েছে স্থানীয় সরকার। বাতিল করা হয়েছে শতাধিক ট্রেন।
ঘূর্ণিঝড়টি আঘাত হানার আগেই গুজরাটের উপকূলীয় এলাকাগুলো থেকে নিরাপদ আশ্রয়ে সরিয়ে নেয়া হয়েছে ৩ লক্ষ ১০ হাজার মানুষকে। তাদের জন্য ৭০০টি সাইক্লোন শেল্টার খোলা হয়েছে।
বুধবার স্থানীয় সময় সন্ধ্যা ৬ টা থেকেই বহু ট্রেন বাতিল করে দিয়েছে ভারতীয় রেল কর্তৃপক্ষ। গুজরাত থেকে ছাড়ে এমন ১১০টি ট্রেন বাতিল করা হয়েছে। আগামী ১৪ জুন পর্যন্ত বাতিল থাকবে সেসব ট্রেন।